เรื่องร้องเรียน: มีเสียงปืน หรือเสียงประทัด ดังบริเวณพื้นที่ข้างๆ หมู่บ้าน โดยมีเสียงดังเป็นระยะมานานกว่า 5 วัน แล้ว อยากให้เจ้าหน้าที่เข้าไปตรวจสอบ และตักเตือนให้ระงับการทำให้เกิดเสียงดัง เนื่องจากสร้างความตกใจให้กับสมาชิกภายในหมู่บ้าน
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ได้ดำเนินการตรวจสอบ และสอบถามผู้ที่อยู่บริเวณใกล้เคียง ทราบว่าไม่มีการจุดประทัดไล่นกแล้ว เนื่องจากทำการเก็บเกี่ยวผลิตแล้ว ซึ่งจะมีการจุดประทัดไล่นกช่วงเดือนตุลาคม-พศจิกายน ของทุกปี เนื่องจากเป็นช่วงที่ข้าวออกรวงและป้องกันนกมาจิกกินผลผลิต แต่อย่างไรก็ตาม สำนักงานเขตจะได้แจ้งเจ้าของที่ดินเพื่อให้ระมัดระวังมิให้ก่อเหตุเดือดร้อนรำคาญแก่ผู้พักอาศัยใกล้เคียงต่อไป
ความเห็นของผู้แจ้ง: ทำงานได้รวดเร็วดีมากค่ะ ขอบคุณมากๆ ค่ะ
พื้นที่: แขวงคลองสองต้นนุ่น เขตลาดกระบัง กรุงเทพมหานคร